kardosdrur/scandi-wiki huggingface dataset:
Fanø Kunstmuseum

Fanø Kunstmuseum er et dansk kunstmuseum der ligger i hjertet af landsbyen og kunstnerkolonien Sønderho på den sydvestjyske ø Fanø.

Museet viser, indsamler, bevarer, udforsker og formidler kunst udført af kunstnere med tilknytning til Fanø. Samlingens kunstværker – især ældre billedkunst – præsenteres i permanente årsudstillinger. Ved siden af disse udstillinger vises også en række skiftende særudstillinger med unge kunstneriske positioner.

Museets samling omfatter kunstnere som Holger Drachmann, Erik Enevold, Julius Exner, Viggo Fauerholdt, Carl-Johan Forsberg, Sigvard Marius Hansen, Niels Holbak, Gert og Martin Konopacki, Franz List, F.C. Lund, Walther Meinhardt, Niels Pedersen Mols, Johan Carl Neumann, Elsa Nøbbe, Johan Rohde, K.H.R. Sonderborg, Carl Frederik Sørensen, Felix Walner, August Wilckens og mange andre.

Institutionens forskning og formidling sætter fokus på begrebet "Fanømalere" og spørgsmålene om hvad Fanø-relateret æstetisk produktion og konsumering overhovedet er og betyder.

Museet har en venskabsforening med ca. 375 medlemmer. Ved medlemskab er der fri adgang til museet inclusive fri adgang for en ledsager.

Historie 
En samling Fanø-malerier blev gennem en årrække skaffet til veje af Ruth Heinemann og åbnedes for publikum i 1969. Dette arbejde blev bl.a. støttet af tidligere statsminister Viggo Kampmann og tidligere formand for Folketinget samt tidligere borgmester i Esbjerg, Henning Rasmussen.
I en del år havde man ikke et fast udstillingssted til samlingen, men samlingen blev ved med at vokse.

I juli 1992 åbnede Fanø Kunstmuseum endelig i Kromanns Hus i Sønderho, en tidligere fabrik og købmandsgård. I dag rummer den faste samling omkring langt over 1.250 værker.

Referencer

Litteratur 
 Brian Dudley Barrett: Kunstnere på Fanø. Fanø 1993

Eksterne henvisninger 
 Fanø Kunstmuseum 
 Fanø turistbureau 

Kunstmuseer i Danmark
Kunstmuseum
Museer etableret i 1969
Museer i Region Syddanmark
Gunnar Heiðar Þorvaldsson

Gunnar Heiðar Þorvaldsson (Gunnar Heidar Thorvaldsson)  (født 1. april 1982) er en islands fodboldspiller, som spiller for ÍBV.

Klubkarriere 
Þorvaldsson startede sin karriere hos ÍBV i sin hjemby Vestmannaeyjar. Efter at have etableret sig som den bedste angriber i den bedste islandske liga, skiftede han til Halmstads BK i Sverige i 2004. Her blev han topscorer i den bedste svenske række med 16 mål og spillede UEFA Cup med klubben i 2005/06, hvor han scorede et vigtigt mål i kvalifikationsrundesejren over Sporting Lissabon.

I marts 2006 skiftede han til tyske Hannover 96 på en 3-årig aftale.

Hans tid i tysk fodbold har dog været præget af skader. I sin debutsæson for klubben nåede han kun at spille 7 kampe og nåede ikke at score.

I august 2007 blev han udlånt til Vålerenga I.F., og i sommeren 2008 blev han købt fri fra Hannover 96 af Esbjerg fB.

International karriere 
Gunnar fik landsholdsdebut den 30. marts 2005 med en indskiftning i sidste minut i et målløse opgør mod Italien i Padova. Hans første landsholdsmål kom i en 4-1-sejr i kvalifikationen til VM mod Malta den 8. juni 2005. Desuden har han spillet to landskampe mod Danmark.

Henvisninger 

Fodboldspillere fra Island
Fodboldspillere fra Hannover 96
Fodboldspillere fra Esbjerg fB
Fodboldspillere fra Halmstads BK
Fodboldspillere fra Konyaspor
Kørebog

En kontrolbog er det A5-ringbind, der følger et militært køretøj. Den indeholder både de nødvendige tekniske oplysninger om køretøjet (mål, vægt, brændstof, lasteevne, specielt udstyr m.m.) og optegnelser over udførte eftersyn og vedligeholdelsesarbejder. I den daglige tjeneste er der mest fokus på siden med udførte daglige og ugentlige eftersyn samt skemaet med oplysningerne om de enkelte køreture (formålskode, fører af køretøjet, autorisation, turens hovedpunkter og kørt distance).

Militær
Clermont Foot

Clermont Foot er en fransk fodboldklub i byen Clermont-Ferrand Auvergne-regionen. Klubben spiller i den franske Ligue 2 på stadionet Stade Gabriel Montpied med en kapacitet på 10.363 tilskuere. Klubbens træner er Didier Ollé-Nicolle. Den professionelle klub blev grundlagt i 1942 under navnet Stade Clermontois.

Kendte spillere 
 Michaël Murcy

Henvisninger 
 clermontfoot.com

Fodboldklubber i Frankrig
Etableret i 1942
Andrew White

Andrew White (også kaldet Andrew "Whitey" White) (født i 1974) i Garfoth, Leeds, England er en engelsk musiker og deltager i det engelske indierockband Kaiser Chiefs.

White var oprindeligt medlem af Runston Parva, som senere fik navnet Parva, der udviklede sig til Kaiser Chiefs.

White gik på Garfoth Community College og senere på Leeds Metropolitan University, hvor han erhvervede en HND-grad (Higher National Diploma), han en tidligere BMX-vinder.

Han gik på Garfoth Community College og senere på Leeds Metropolitan University, hvor han fik en HND-grad (Higher National Diploma), udover det er han en tidligere BMX-vinder.

Whitey er venstrehåndet og vegetar.

Referencer

Eksterne henvisninger 
 

Musikere fra Storbritannien
Personer fra Leeds
Spændingsstyret oscillator

En spændingsstyret oscillator (forkortet VCO fra eng. Voltage Controlled Oscillator) er en oscillator med variabel frekvens der får sin frekvens varieret ved at ændre den spænding oscillatoren får på sit kontrolben.

Der er grænser for hvor langt man kan 'vride' en VCO væk fra sin grundfrekvens, så ved frekvenssynteser, der skal spænde over et bredt spektrum, anvender man gerne to eller tre VCO'er med forskellig grundfrekvens og lader et logisk kredsløb koble mellem dem efter behov.

En VCO er traditionelt opbygget som clapp-oscillator med en kapacitetsdiode i det frekvensbestemmende led.

Oscillatorer
Luleå kommun

Luleå kommun er en svensk kommune i landskabet Norrbotten i Norrbottens län. Hovedbyen er Luleå.

Større byer 

Luleå (45000 indb.)
Gammelstad (4900 indb.)
Bergnäset (3700 indb.)
Södra Sunderbyn (2800 indb.)
Råneå (2000 indb.)
Alvik (mindre end 1000 indb.)
Antnäs (mindre end 1000 indb.)
Måttsund (mindre end 1000 indb.)
Rutvik (mindre end 1000 indb.)
Bensbyn (mindre end 500 indb.)
Brändön (mindre end 500 indb.)
Bälinge (mindre end 500 indb.)
Ersnäs (mindre end 500 indb.)
Jämtön (mindre end 500 indb.)
Kallax (mindre end 500 indb.)
Karlsvik (mindre end 500 indb.)
Klöverträsk (mindre end 500 indb.)
Persön (mindre end 500 indb.)

Kommuner i Norrbottens län
Louis Edmund Larsen

Louis Edmund Larsen (10. januar 1874 i København – 26. maj 1950 i Hellerup) var en dansk mekaniker og gymnast som deltog i de 1906 olympiaden, hvor han vandt sølv som del af det danske gymnastikhold i holdkonkurrencen.

Eksterne henvisninger 
 profil 

Gymnaster fra Danmark
Olympiske sølvmedaljevindere fra Danmark
Personer fra København
Kelly Taylor

Kelly Marlene Taylor, (født marts 1974), spillet af Jennie Garth, er en fiktiv karakter i den amerikanske tv-serie Beverly Hills 90210. Kelly medvirkede også i den nye omgang af Beverly, serien 90210. 

Kelly er, sammen med Ian Zierings Steve Sanders og Kathleen Robertsons Clare Arnold, en af seriens mest udviklende personer. Da serien starter, bliver Kelly præsenteret som en typisk, forkælet pige, der til tider er meget snobbet. Men som serien udvikler sig, kommer det frem, at Kelly var en meget ensom pige, som var vant til at blive skuffet (hun havde en alkoholiseret mor), svigtet (hendes far glemmer og svigter hende mange gange) og at blive dømt på sit udseende.

Kelly har en sommerflirt med Dylan, som er kæreste med Brenda, mens Brenda er i Paris. De følgende år (især efter Shannen Dohertys afgang fra serien), bliver Kelly en mere kompassioneret, nede-på-jorden person, især efter at hun bliver kæreste med den renhjertet Brandon. Tori Spellings Donna er Kelly bedste ven. Tiffani-Amber Thiessens Valerie Malone, som erstatter Brenda, bliver en af Kellys fjender, men inden Valeries udskrivelse fra serien, bliver de dog mere venligtstemt. 

Kelly oplever mange forskellige svære ting i løbet af serien, ofte assisteret af hendes kærester. Hun har et turbolent familieliv, bliver voldtaget, bliver afhængig af slankepiller, bliver involveret i en kult, er indelukket i et brændende hus og bliver lettere afhængig af kokain. Oven i det, bliver hun skudt, får hukommelsestab, dræber sin voldtægtsmand, kommer i afvænning, bliver forfulgt og næsten dræbt af en person fra afvænning, bliver uønsket gravid, men taber barnet og får efterfølgende at vide, at hun ikke kan få børn, på grund af en genfejl hun har. Hun kommer sig over alle disse ting og bliver en bedre person, der hjælper andre mennesker. 

Kelly har mange beundrer i løbet af serien, men de to mest faste og mest elskede er hendes on/off-forhold med Jason Priestleys Brandon og Luke Perrys Dylan. På et tidspunkt forlanger de at hun skal vælge mellem dem, men det kan hun ikke og siger, at hun vil elske dem begge til den dag hun dør. Men i episoden "The Long Goodbye", siger hun, at hun alligevel vælger Brandon og flytter snart ind hos ham. Nogle år senere, da Priestley er skrevet ud af serien og Perry er tilbage, kommer hun sammen med Dylan. 

I seriens afslutning, får man det indtryk, at det går Kelly rigtig godt, især efter hun og Donna opretter deres eget tøjfirma.

Indflydelse på en populær kultur 
I en episode af tv-serien What I Like About You, tager Charlie (spillet af Priestley) fejl af Val (spillet af Jennie Garth), fordi han tror, at han kendte hende, da hun var yngre. Så han spørger, om de gik i high school sammen (en hentydning til Garths 90210-rolle, Kelly). Da Val så svarer, at det tror hun ikke, spørger Charlie, om hun kan huske, at han var redaktøren på skolebladet (en hentydning til Priestleys rolle, da Brandon var redaktør for West Beverly Blaze), og at hun var ven med hans søster (en hentydning til Kellys venskab med Brenda). 

Taylor, Kelly
Switch-kampagnen

Switch-kampagnen var en reklamekampagne, som Apple lancerede den 10. juni 2002. Kampagnen viste en række "virkelige personer", som havde skiftet fra Microsoft Windows til Mac. En international reklamekampagne med tv- og trykte reklamer førte folk til en website, hvor forskellige myter om Mac-platformen blev behandlet. Tv-reklamerne blev instrueret af Errol Morris.

Ellen Feiss, som var én af de deltagende, blev på rekordtid kendt på internettet og i Mac-kredse på grund af kampagnen. (Feiss var venner med Errol Morris' søn Hamilton, som også medvirkede i en reklame. )

Lokaliserede versioner af reklamerne blev brugt i Island og Japan, mens nogle reklamer viste berømtheder som Tony Hawk, DJ Q-Bert, Yo-Yo Ma, Kelly Slater, Will Ferrell og medlemmerne af De La Soul.

Kampagnen 
Switch-kampagnen var iøjnefaldende, men ikke særligt effektiv, og blev gradvist standset i 2003. I 2006 genoptog Apple konceptet med at sammenligne Mac med pc'en i Get a Mac-kampagnen.

Baggrundsmusikken til kampagnen var "Spit" af John Murphy.

Referencer 

Apple Inc.
Reklame
Kiba Inuzuka

Kiba Inuzuka er en fiktiv person fra den japanske Animeserie Naruto og fortsættelsen til denne – Shippuden. Han er altid ledsaget af sin hund Akamaru. I første del har Kiba en grå jakke med hætte (som han ofte har på) og mørkegrå pelskanter. I anden del har Kiba sort tøj på, med en nettrøje under. Akamaru er blevet så stor at Kiba kan ride på ham.
Kiba er på Team 8, som desuden består af hans Sensei (læremester) Kurenai Yuhi, Hinata Hyuuga, og Shino Aburame.

Kiba er en del af Inuzukaklanen via sin mor Tsume og han har desuden en storesøster, Hana. Inuzukaklanens mærke er en rød trekant på hver kind.

Figurer fra Naruto
Omega (urmærke)

Omega er et luksusurmærke, som bliver produceret i Biel/Bienne i Schweiz. Omega blev grundlagt i 1848 af Louis Brandt i La Chaux-de-Fonds. Omega SA er i dag en del af Swatch-gruppen.

De mest kendte Omega ure er Speedmaster og Seamaster. Speedmaster som var med på NASA Apollo 11 missionen, den første mission på månen.

Den fiktive agent James Bond har båret ure fra Omega i filmene siden 1995. Blandt andre berømte brugere er Buzz Aldrin, George Clooney, John F. Kennedy, Mao Zedong, Elvis Presley og prins William.

Referencer

Eksterne henvisninger 

 Omega's site
 http://www.uretiltiden.dk/historiehjornet-historien-bag-omega/

Urmærker
Armbåndsursproducenter fra Schweiz
Etableret i 1848
Pajala kommun

Pajala kommun er en svensk grænsekommune i Norrbottens län. Kommunen er beliggende i landskabet Norrbotten og Lappland. Befolkningen er af samisk, finsk og svensk herkomst.

Større byer 
 Junosuando
 Kangos 
 Korpilombolo
 Muonionalusta
 Tärendö 
 Pajala

Kommuner i Norrbottens län
Kurenai Yuhi

Kurenai er en fiktiv person i den japanske Anime serie Naruto. Hun er Sensei (læremester) for Hinata Hyuuga, Kiba Inuzuka, og Shino Aburame. Hun har røde øjne, langt krøllet sort håt, og har en kjole lavet af et stykke langt stof. Hun er hemmeligt forelsket i Asuma Sarutobi (sensei) og det gælder begge veje. Det ender også med at hun bliver gravid, hvor Asuma er faderen. Hun er også kendt for at være en af de bedste i genjutsu i hele Konoha gakure.

Figurer fra Naruto
Kertemindemergel

Kertemindemergel er en type mergel, der har en særlig høj andel af kalk og som dateres til Selandien (det vil sige for 61,7-58,7 millioner år siden i mellemste etage i serien Paleocæn).

Samtidig med at Lellinge Grønsand blev aflejret i kystzonen, blev Kertemindemergel aflejret på større dybde ude i bassinet. Kertemindemergel forekommer i hele det danske aflejringsbassin. Den største tykkelse er 136 meter i en boring ved Sorø. I de nederste 89 meter af denne boring veksler Kertemindemergel med Grønsandskalk. Normalt træffes Kertemindemergel 30 meter under havniveau, men syd for Kerteminde, i Lundsgård Klint, kan Kertemindemergelen ses. Dette skyldes, at aflejringerne dér har været udsat for glacialtektoniske forstyrrelser. Isen har skubbet flager af Kertemindemergel op i de kvartære aflejringer.

Bestanddele 
Kertemindemergel består af 50% kalk og 50% silt og ler. Det høje kalkindhold giver Kertemindemergelen en meget lys grå farve. I Kertemindemergelen findes meget hårde, forkislede zoner. Sådanne zoner, hvor mergelen er sammenkittet af kisel, kan være opsprækkede og have ret god vandføringsevne. Kertemindemergel kan derfor fungere som grundvandsmagasin, hvilket er usædvanligt, da man normalt ikke kan indvinde vand fra ler.

Litteratur 
 J.O. Steensen-Bach, N. Foged, G. Larsen og J. Baumann (1988): Geological and geotechnical properties of Kerteminde Marl. Proceedings fra NGM - Nordisk Geoteknikermøde, Oslo, pp. 99-103
 Claus Heilmann-Clausen og Finn Surlyk (2006): Koralrev og lerhav. Side 181-226 i: Gunnar Larsen (red.): Naturen i Danmark. Geologien. Gyldendal, 549 sider, 

Sedimentære bjergarter
Danmarks bjergarter
Johanne Petersen

Johanne Christine Petersen (23. september 1847 i København – 24. marts 1922 sammesteds) var en dansk forstanderinde, søster til Henriette Petersen.

Hun var datter af skomagermester Jens Bent Petersen (1821-1904) og Wilhelmine Christine Fristrup (1815-1885) og voksede op i en velbeslået håndværkerfamilie. I 1870 var hun indlagt på Diakonissestiftelsen og mødte præsten Hans Knudsen, som fortalte hende om sine planer for en institution for vanføre (personer med handicap). Petersen blev i 1874 fast involveret som leder af håndværkerskolen under den ny institution, Samfundet for Vanføre, som blev stiftet 1872, og i 1886 efterfulgte hun Hans Knudsen som forstander. I 1890 stiftede hun Hjemmet for Vanføre, og begge institutioner (fra 1908 under fælles navn af Samfundet og Hjemmet for Vanføre) ledede hun til sin død; fra 1894 assisteret af sygeplejersken Thora Fiedler og fra 1896 af lærerinden Thora Constantin-Hansen. Ved institutionens femogtyveårsjubilæum i 1897 modtog hun Fortjenstmedaljen i guld.

Hun er begravet på Vestre Kirkegård.

Johanne Petersen er gengivet i et relief af Anne Marie Carl Nielsen 1910 (Sahva) og i et portrætmaleri af C.V. Aagaard (sammesteds). Foto.

Kilder

Eksterne henvisninger 
 

 
 Biografi i Dansk Kvindebiografisk Leksikon

Personer i Dansk Kvindebiografisk Leksikon
Personer fra København
Modtagere af Fortjenstmedaljen i guld
Skolefolk fra Danmark
Danskere i 1800-tallet
Danskere i 1900-tallet
FolkeFerie.dk

FolkeFerie.dk (indtil 2005 Dansk FolkeFerie) er et dansk rejsebureau, der blev etableret som en kooperativ virksomhed i 1938 af den danske fagbevægelse. Dette skete i forbindelse med, at statsminister Thorvald Stauning indførte den første ferielov for lønmodtagere. I 1978 afgav fagbevægelsen ejerskabet til FolkeFerie, der blev omdannet til en selvejende, erhvervsdrivende fond ved navn DFF-Fonden. Fondens formål er at skabe mulighed for ferieoplevelser for danskere. Fonden modtager en indbetaling for hver bestilling hos FolkeFerie.dk og bruger midlerne på at tilbyde ferier i Helsingør Ferieby.

FolkeFerie.dk er en af de ældste danske rejsearrangører og sender flere end 24.000 gæster på ferie hvert år. Virksomheden arrangerer primært charterrejser, rundrejser, aktiv ferie, temarejser og langtidsferier i Sydeuropa. I 2016 begyndte FolkeFerie.dk at arrangere rundrejser til Færøerne.

Medlem af Kooperationen – den kooperative Arbejdsgiver- og Interesseorganisation i Danmark.

Referencer

Eksterne henvisninger 
 FolkeFerie.dk – officiel website 

Kooperationen
Etableret i 1938
Rejsebureauer i Danmark
Kooperative virksomheder
Jennifer Coolidge

Jennifer Coolidge (født 28. august 1961) er en amerikansk skuespiller og komiker, som nok er bedst kendt for sin rolle som "Stiflers Mom" i American Pie-filmene.

Biografi

Opvækst 
Coolidge blev født i Boston, Massachusetts, som datter af Paul Coolidge, en plastikfabrikatør. Den unge Coolidge drømte om at blive sanger. Hun voksede op i Boston, sammen med sin far og søster, Suzanne. Coolidge gik på Norwell High School og Emerson College i Boston, og hun fik sin bachelor grad i teater i 1995. Hun flyttede til New York og blev medlem i Gotham City skuespillergruppe. Hun flyttede siden til Los Angeles, hvor hun blev medlem af en komikergruppe, kaldet "The Groundlings".

Karriere 
Coolidge fik sin fjernsynsdebut i 1993, da hun var gæstemedvirkende i et afsnit af Seinfeld, hvor hun spillede en småskør massør, som ikke ville give Jerry massage. Hun havde det efterfølgende år flere optrædner i det korte-livet sketchshow "She TV", og siden medlem af et andet kort-lived sketchshow kaldet "Fox's 'Saturday Night Special", som blev produceret af skuespilleren Roseanne. Coolidge fik sin spillefilmsdebut i 1995, da hun spillede sygeplejerske i filmen Not of This Earth.

Hun fik sit brede gennembrud i filmen American Pie, hvor hun spillede den sexede femme fatale Jeanine, som forfører sin søns klassekammerat. Hun spillede også denne figur i efterfølgeren American Pie 2 fra 2001. Hun spillede derefter Paulette i filmen Blondinens Hævn, hvor hun spillede over for Reese Witherspoon. Hun mistede rollen som Lynette Scavo i Desperate Housewives til Felicity Huffman, og medvirkede i stedet i Frasier og Sex and the City – begge hvor hun spillede større roller. Hun fik derefter rollen i tv-serien Joey, hvor hun spillede Joeys agent, Bobby Morgenstern.

Privat 
Hun har dated skuespilleren Chris Kattan og danner i øjeblikket par med forfatteren Banks McClintock.

Filmografi 
 Seinfeld (1993)
 SheTV (1994)
 Frasier (1996)
 Trial and Error (1997)
 A Night at the Roxbury (1998)
 American Pie (1999)
 Austin Powers: The Spy Who Shagged Me (1999)
 Best in Show (2000)
 Broken Hearts Club (2000)
 American Pie 2 (2001)
 Blondinens Hævn (2001)
 Pootie Tang (2001)
 Down to Earth (2001)
 Testosterone (2003)
 American Wedding (2003)
 Legally Blonde 2: Red, White and Blonde (2003)
 A Mighty Wind (2003)
 Lemony Snicket - En ulykke kommer sjældent alene (2004)
 Friends (2004)
 Joey (2004-2006)
 A Cinderella Story (2004)
 Robots (2005)
 Click (2006)
 American Dreamz (2006)
 Date Movie (2006)
 For Your Consideration (2006)
 Epic Movie (2007)
 Nip/Tuck (2007)
 Igor (2008) (stemme)
  Witchcraft  (2008) ( 3 episoder)
 Soul Men (2008)
 American Pie: Reunion – Stiflers mor (2012)
 Two Broke Girls (2011-2017)
 The White Lotus (2021-)

Kilder

Eksterne henvisninger 

 
 Jennifer Coolidge  Fanside
 An interview with Jennifer Coolidge by Maurie Sherman 

Tv-skuespillere fra USA
Filmskuespillere fra USA
C (flertydig)

C har flere betydninger:
 C – 3. bogstav i det latinske alfabet
 C (programmeringssprog), C++ og C# – programmeringssprog
 C – kemisk tegn for carbon (kulstof)
 C-batterier – en typebetegnelse for batterier.
 c – fysisk konstant for lysets hastighed i vakuum
 c – forkortelse for SI-præfikset centi, f.eks. cm
 C – forkortelse for SI-enheden for elektrisk ladning Coulomb
 C – romertallet 100 (ethundrede)
 C – Det Konservative Folkepartis partibogstav
 C – forkortelse for aminosyren cytosin
 C – forkortelse for vitaminet askorbinsyre
 C (tone) – den 1. tone i en diatonisk C-dur skala
 Linje C – en linje på S-tog-nettet.
Dublin Castle

Dublin Castle er et slot i Dublin. Det var sæde for den britiske administration i Irland frem til 1922. Det meste af bygningen er fra det 18. århundrede, men der er nogle rester af det oprindelige slot, som blev rejst under den første Lord af Irland Johan af England i 1204. Allerede i 1169 blev det besluttet, at der skulle bygges en fæstning i byen, med kraftige mure, og gode voldgrave til beskyttelse af byen, til administration og til at beskytte kongen skatte. Slottet var fra begyndelsen øens administrationscenter i kraft af at være kongelig residens.

Gennem århundrederne har det været residens for Irlands statholder, også kendt som Irlands vicekonge. Vicekongens lejlighed regnes som nogle af de flotteste rum i Dublin, og bruges blandt andet ved indsættelse af landets præsident. Slottet er også i perioder blevet brugt af parlamentet og forskellige domstole samt militærgarnison.

På grund af den stærke tilknytning til den britiske administration er navnet Dublin Castle blevet brugt både om bygningen og om administrationen. Man fik også skældsordet Castle Catholic, som blev brugt om katolikker, som blev opfattet som for venligtsindede mod briterne.

De irske kronjuveler blev opbevaret i slottet. De blev stjålet derfra i 1907 og er ikke kommet tilbage.

Under den irske uafhængighedskrig var slottet centret i den britiske krigsindsats mod irske republikanere. Natten før Bloody Sunday i 1920 blev to IRA-officerer og en ven af dem dræbt på slottet, angiveligt under et flugtforsøg. Personerne var Dick McKee, Conor Clune og Peadar Clancy.

Da Den irske fristat blev oprettet i 1922 blev bygningen overtaget af domstolene, eftersom Four Courts blev ødelagt samme år. Da de flyttede ud blev bygningen taget i brug til statsceremonier. Éamon de Valera tog imod akkrediteringer fra ambassadører der i 1930'erne, og i 1938 blev slottet for første gang brugt ved indsættelsen af en præsident, Douglas Hyde. Præsident Erskine Hamilton Childers lå på lit-de-parade på slottet i november 1974, og det samme gjorde de Valera i september 1975. Det eneste statslige organ, som er fast lokaliseret der, er Office of the Revenue Commissioners.

Slottet er også en turistattraktion, og efter en omfattende renovering bruges det som konferencecenter. Mens Irland havde præsidentskabet i EU var det mødested for Europarådet ved flere lejligheder. Når der ikke på slottet foregår statsceremonier eller møder, som kræver speciel sikkerhed, er det meste af slottet åbent for offentligheden. Blandt rummene, som er åbne, er St. Patricks hall, balrummet hvor præsidentindsættelserne finder sted samt vicekongens lejlighed. Pr. 2006 er den sidste, som overnattede i de kongelige rum, Margaret Thatcher, som var der sammen med sin mand Dennis under et møde i Europarådet i 1979.

Dublin Castle ejes af staten, og vedligeholdes af Office of Public Works.

Slottet har været brugt i film som Barry Lyndon, Michael Collins, Becoming Jane og The Medallion samt i tv-serien The Tudors, hvor det bliver brugt som en del af Vatikanet i pilotepisoden.

Eksterne links 
 Dublin Castles hjemmeside

Referencer 

Slotte i Irland
Castle
Seværdigheder i Dublin